stanford-oval/wikipedia huggingface dataset:
השתתפות מקוונת
הערות שוליים

↑  "Usenet tech support". lifehacker.com. 30 ביולי 2006. נבדק ב-7 ביוני 2015. {{cite web}}:  (עזרה)
↑  From Usenet to CoWebs: interacting with social information spaces, Christopher Lueg, Danyel Fisher, Springer (2003), ISBN 1-85233-532-7, ISBN 978-1-85233-532-8
↑  "Usenet Newsgroup Terms - Usenet". נבדק ב-7 ביוני 2015. {{cite web}}:  (עזרה)
↑  "The History of Spyware". lavasoft.com. נבדק ב-7 ביוני 2015. {{cite web}}:  (עזרה)
1 2  Kollock, Peter. "The Economies of Online Cooperation: Gifts and Public Goods in Cyberspace". University of California, Los Angeles. נבדק ב-10 בנובמבר 2012. {{cite web}}:  (עזרה)
↑  Sarah P.W. and Shek Choon-Ling Sia. "Using Reputation System to Motivate Knowledge Contribution Behavior in Online Community" (PDF). City University of Hong Kong. אורכב מ-המקור (PDF) ב-2013-12-03. נבדק ב-10 בנובמבר 2012. {{cite web}}:  (עזרה)
↑  Bowles, S.; H. Gintis (2002). "Social Capital and Community Governance" (PDF). The Economic Journal. pp. F419. doi:10.1111/1468-0297.00077. נבדק ב-10 בנובמבר 2012. {{cite web}}:  (עזרה)
↑  Resnick, P.; R. Zeckhauser (2002). "Trust among strangers in internet transactions: Empirical analysis of eBay's reputation system" (PDF). Advances in Applied Microeconomics.
↑  Wood, C.; M. Fan; Y. Tan (2003). "An examination of a reputation system for online auctions". Workshop for Information Systems and Economics.
↑  Cornes, R.; T. Sandler (1994). "The Comparative Static Properties of the Impure Public Good Model". Journal of Public Economics. 54 (3): 403–421. doi:10.1016/0047-2727(94)90043-4.Cornes, R.; T. Sandler (1984). "Easy Riders, Joint Production, and Public Goods". The Economic Journal. 94 (375): 580–598. doi:10.2307/2232704. JSTOR 2232704.
↑  Cornes, R; T. Sandler (1994). "The Comparative Static Properties of the Impure Public Good Model". Journal of Public Economics. 54 (3): 403–421. doi:10.1016/0047-2727(94)90043-4.
↑  Fehr, E.; S. Gatcher (2000). "Fairness and Retaliation: The Economics of Reciprocity" (PDF). Journal of Economic Perspectives. pp. 159–181. doi:10.1257/jep.14.3.159. נבדק ב-10 בנובמבר 2012. {{cite web}}:  (עזרה)
↑  Dellarocas, Chrysanthos; Ming Fan; Charles A. Wood (2004). "Self-Interest, Reciprocity, and Participation in Online Reputation Systems". MIT Sloan Working Paper. נבדק ב-10 בנובמבר 2012. {{cite web}}:  (עזרה)
↑  Kraut, Robert E.; Resnick, Paul (2012-03-23). Building Successful Online Communities: Evidence-Based Social Design. ISBN 9780262016575. נבדק ב-11 בינואר 2016. {{cite book}}:  (עזרה)
↑  Resnick, P.; R. Zeckhauser; E. Friedman; K. Kuwabara (2000). "Reputation Systems: Facilitating Trust in Internet Interactions" (PDF). Communications of the ACM. pp. 45–48. נבדק ב-10 בנובמבר 2012. {{cite web}}:  (עזרה)
↑  Kraut, Robert. "Encouraging contribution to online communities" (PDF). MIT Press. אורכב מ-המקור (PDF) ב-2017-08-11. נבדק ב-1 בנובמבר 2012. {{cite web}}:  (עזרה)
↑  Kraut, Robert. "Encouraging contribution to online communities" (PDF). MIT Press. אורכב מ-המקור (PDF) ב-2017-08-11. נבדק ב-1 בנובמבר 2012. {{cite web}}:  (עזרה)
קונספירציית בילפלד

אבן זיכרון לסיום הקונספירציה של בילפלד.
הכיכר המרכזית של בילפלד
קונספירציית בילפלד (בגרמנית: Bielefeld-Verschwörung) היא תאוריית קשר סאטירית הטוענת כי העיר בילפלד שבמדינת נורדריין-וסטפאליה שבגרמניה למעשה לא קיימת, וכי כל ההוכחות לקיומה הן רק חלק מקנוניה רחבה, כשקיומה של העיר בילפלד הומצא רק כדי להסתיר משהו אחר לגמרי הקיים בנקודה זו.
הקונספירציה

התיאוריה למעשה גורסת כי קיומה של העיר הומצא בקנוניה על ידי כוח עלום המכונה "IHNEN", כדי להסתיר מהציבור מה קורה במקום בו לכאורה נמצאת העיר.
התיאוריה מציבה שלוש שאלות: האם אתה מכיר מישהו בבילפלד? האם ביקרת בבילפלד? האם אתה מכיר מישהו שהיה אי פעם בבילפלד? כשבדרך כלל התשובה לשלוש השאלות היא: "לא". באם התשובה היא "כן", טוענת התאוריה כי העונה עבר שטיפת מוח.
חלק מהתאוריות הן כי הכוח העלום "IHNEN" הם ה-CIA, המוסד או חייזרים, ותאוריות אחרות מסבירות כי שם קיימת הכניסה ליבשת האבודה אטלנטיס.
התאוריה מסבירה כי כל התמונות שצולמו לכאורה בבילפלד הן למעשה תמונות מנוף עירוני בדיוני, וכי כלי רכב שלוחית הרישוי שלהם היא מבילפלד נשלחו לשוטט ברחבי המדינה כדי לא לעורר חשש בדבר קיומה של העיר.
מקור

על פי המקובל, מקור הקונספירציה הוא ממדען מחשבים גרמני, אכים הלד, שכשמישהו מבילפלד התמודד מולו כשהיה סטודנט באוניברסיטת קיל, הוא טען "אין מקום כזה". הרעיון צבר תאוצה בקרב כתבי-עת אזוטריים, אך הפך לפופולרי יותר בסתיו 1993, כשכל הכבישים המרכזיים לבילפלד נחסמו עקב עבודות בכביש.
ב-1994 פורסמה לראשונה הקונספירציה באופן נרחב, ומאז הפכה לבדיחת פולקלור בפורומים במרשתת ולחלק מתרבות האינטרנט בגרמניה.
בדיונים במרשתת משתמשים הכותבים במילים מקבילות למילה בילפלד (Bielefeld) מטעמי "זהירות", למשל: B*e*e*e*d, B**l*f*ld, Blfld, Bielefake או B-Wort.
היסטוריונים מציינים כי הקונספירציה תפסה תאוצה בין היתר משום שאכן אין שום אטרקציה מיוחדת או אטרקטיבית בעיר בילפלד.
תגובה רשמית

מועצת העיר בילפלד עשתה מאמצים רבים כדי ליצור פרסום עבורה ולבנות דימוי ציבורי חדש לעיר. עם זאת, במשרד ראש העיר טוענים כי הם עדיין מקבלים שיחות טלפון והודעות דואר אלקטרוני המפקפקות בקיומה של העיר.
באחד באפריל 1999 פרסמה מועצת העיר בעיתונות את המודעה "Bielefeld gibt es doch! (בילפלד כן קיימת!)".
באוגוסט 2019 הציעה מועצת העיר פרס בסך מיליון אירו לאדם שיוכיח בצורה בלתי ניתנת להכחשה שהעיר אכן לא קיימת. ההצעה זכתה לפרסום רב במדיה, אך אף אחד לא הצליח לשלול את קיומה של העיר, וב-17 בספטמבר 2019 הוכרז על סוף התחרות.
בתרבות

הקונספירציה זכתה לאזכור על ידי הקנצלרית אנגלה מרקל בשנת 2012, כשבמהלך נאום אזכרה את בילפלד ואמרה: "אם היא קיימת בכלל".
בסרטים רבים נעשו רפרנסים על העיר, ומספר סרטים דוקומנטריים יצאו על תאוריית הקונספירציה.
תאוריות קשר סאטיריות מקבילות בעולם

מספר תאוריות קשר סאטיריות דומות נוצרו על ערים שונות ברחבי העולם, כאשר לעיתים התופעה מתרחבת לכדי "הכחשת" קיומם של מחוזות שלמים או מדינות שלמות.
בישראל נפוצה תאוריית הקשר על הערים פתח תקווה ונס ציונה. בארצות הברית קיימת תאוריית קשר דומה על מדינת ויאומינג, בבריטניה על הכפר אקוורת' שבמערב יורקשייר ואף קיימת תאוריה שמכחישה את קיומה של אוסטרליה כולה.
הערות שוליים

↑  Die Bielefeld-Verschwörung – German page detailing the conspiracy, as originally setup by Achim Held in 1994.
↑  Germany's Latest Conspiracy Theory at the Deutsche Welle website
↑  The first newsgroup posting (Archived version at Google Groups)
↑  „Ich habe die Bielefeld-Verschwörung unterschätzt“ (Interview mit Achim Held), einestages auf Spiegel Online vom 15. Mai 2014.
↑  Alan Lessoff (28 בפברואר 2015). Where Texas Meets the Sea: Corpus Christi and Its History. University of Texas Press. pp. 17–18. ISBN 978-0-292-76823-9. {{cite book}}:  (עזרה)
↑  Philippe Blanchard; Dimitri Volchenkov (23 באוקטובר 2008). Mathematical Analysis of Urban Spatial Networks. Springer Science & Business Media. pp. 11–12. ISBN 978-3-540-87829-2. {{cite book}}:  (עזרה)
↑  von Lüpke, Marc. "'Ich habe die Bielefeld-Verschwörung unterschätzt'" ['I underestimated the Bielefeld Conspiracy']. Der Spiegel (בגרמנית). נבדק ב-16 במאי 2014. {{cite news}}:  (עזרה)
↑  Bielefeld-Kampagne: Verschwörungstheorie geht viral. destinet.de, abgerufen am 28. August 2019.
↑  Bielefeldmillion - Das Ende einer Verschwörung, abgerufen am 5. September 2019
↑  Article: "Auch Merkel zweifelt an Existenz Bielefelds, Die Welt, November 27, 2012 (retrieved May 07, 2013).
↑  Bielefake-Satire – Wir sehen uns nur in dieser Welt ... at Spiegel Online (2010-6-4)
↑  האם פתח תקווה קיימת?, באתר רשת עושים היסטוריה
↑  כרמל ליבמן, ‏נס ציונה לא קיימת? בעיר מתלוננים שהעלימו אותה משלטי הדרכים, באתר ‏מאקו‏, 17 בנובמבר 2020
↑  Growing online theory says Wyoming doesn't exist, AP News, ‏2020-11-22 (באנגלית)
↑  Ball, James (2018-04-15). "Australia doesn't exist! And other bizarre geographic conspiracies that won't go away". The Guardian (באנגלית בריטית). ISSN 0261-3077. נבדק ב-2023-08-13.
דיג'רטי

הדיג'רטי (Digerati) הוא מינוח עיתונאי המשמש כסמל סטטוס בבואו לתאר את האליטה של תעשיית המחשבים והקהילות המקוונות. אנשי הדיג'רטי נתפסים כמובילי דעה, כמקדמי חזון טכנולוגי וכחזית רעיונית וביצועית בתחום. המילה היא הלחם בסיסים המורכב מהמילים דיג'יטל (בעברית: ספרתי) וליטרטי (בעברית: איש ספר, אינטלקטואל), ומאזכרת את המונח המוקדם יותר גליטרטי (גליטר [בעברית: ניצנוץ] וליטרטי). מדעני מחשב מפורסמים, כותבים במגזיני טכנולוגיה ובלוגרים מוכרים מהווים חלק מהדיג'רטי.
למילה כמה שימושים שונים אך קשורים:
מנהיגי דעה אשר, דרך כתביהם, קידמו חזון שלפיו הטכנולוגיה הדיגיטלית והאינטרנט הם יסודות מעצבים של החברה;
אנשים הנחשבים כידוענים בתוך תת-תרבות המחשבים של עמק הסיליקון, במיוחד בשנות בועת הדוט-קום;
כל מי שנחשב כמשפיע בקהילת הטכנולוגיה הדיגיטלית.
מקור המונח

האזכור הראשון של המונח דיג'רטי ברשת Usenet התרחש בשנת 1992, והתייחס למאמרו של ג'ורג' גילדר במגזין אפסייד. על-פי טורו של ויליאם ספייר, "על שפה", שפורסם במוסף יום ראשון של הניו יורק טיימס באחד במרץ 1992, המונח נטבע על ידי עורך הניו יורק טיימס, טים רייס, במאמר בניו יורק טיימס מינואר 1992.במילותיו של רייס:
שימוש במונח בעבר

בעבר, בעיקר בשנות התשעים, נעשה שימוש במונח בעיקר במשמעותו הראשונה והשנייה. באתר Edge ובספרו של ג'ון ברוקמן דיג'רטי: מפגשים עם אליטת הסייבר (1996) מופיעה רשימה של אנשי דיג'רטי ותוארם.
בין האנשים שצוינו כחברי הדיג'רטי, בעיקר במשמעות הראשונה של המילה, נמצאים פעילים מקרן החזית האלקטרונית ו-WELL, מוציאים לאור, כותבים, בעלי טורים, מנהלים, אקדמאים, מפתחים, מתכנתי ארפאנט ואינטרנט ונוספים. בין המוכרים שבהם נמצאים ביל גייטס, מייסד "מיקרוסופט", סטיב ג'ובס, מייסד "אפל", סטיב ווזניאק, מייסד-שותף של "אפל", ואחרים.
שימוש במונח כיום

כיום נעשה שימוש במונח בעיקר במשמעותו השלישית. באנגליה, מגזין The Drum מוציא מדי שנה רשימה של מאה האנשים המשפיעים ביותר בתעשיית השיווק הדיגיטלי, תחת הכותרת "The Drum Digerati" (בעברית: הדיג'רטי של הדראם). כמו כן נעשה שימוש במונח בשמות של חברות ואתרים כמונח שמציין אוריינות דיגיטלית.
בישראל כמעט ולא נעשה שימוש במונח בכל שלוש הוראותיו, למרות שהוא נוכח בשפה האנגלית כבר זמן רב. עם זאת לעיתים הוא מוזכר במסגרת קורסים אקדמיים באוניברסיטת בר-אילן, ובאוניברסיטת תל אביב.
לקריאה נוספת

Digerati: Encounters With the Cyber Elite by John Brockman, Hardcover: 354 pages Publisher: Hardwired; 1st ed edition (October 1, 1996) ISBN 1-888869-04-6
הערות שוליים

↑  http://www.nytimes.com/1995/06/11/magazine/l-the-digerati-017495.html
1 2  http://www.edge.org/digerati/
↑  Markoff, John (January 29, 1992). "BUSINESS TECHNOLOGY; Pools of Memory, Waves of Dispute - New York Times". The New York Times
↑  Digerati | The Drum
↑  http://www.biu.ac.il/soc/soclib/2010/socialStudies/71-443-01.doc
↑  http://www.tau.ac.il/~noamfure/TAUist/tech2009.pdf
↑  http://www.tau.ac.il/~noamfure/TAUist/tech-media.htm
העשור הראשון של המאה ה-21

.
משמאל למעלה, בכיוון השעון: מרכז הסחר העולמי בניו יורק בוער במהלך פיגועי 11 בספטמבר, ב-2002 האירו מחליף באופן סופי את המטבעות הישנים ששימשו את ארצות האיחוד האירופי והופך להילך החוקי הבלעדי, פסל של סדאם חוסיין שהופל במהלך מלחמת עיראק, כוחות אמריקנים מתקדמים לעבר מסוק צבאי במסגרת מלחמת אפגניסטן, שירותי המדיה חברתית צוברים פופולריות מסיבית ברחבי העולם במהלך העשור, תצלום של טקס פתיחת אולימפיאדת בייג'ינג ב-2008, משבר פיננסי גלובלי חריף הכה בעולם בשנים 2008–2009, בינואר 2004 רעידת אדמה באזור האוקיינוס ההודי עוררה גלי צונמי אדירים שגבו את חייהם של מעל ל-280 אלף בני אדם.
העשור הראשון של המאה העשרים ואחת, המכונה בקיצור שנות האלפיים, החל ב־1 בינואר 2000 והסתיים ב־31 בדצמבר 2009.
עשור זה אופיין בהמשך התגברות תהליך הגלובליזציה, שהושפע רבות מהתפתחות הטכנולוגיה והאימוץ הנרחב של האינטרנט. ההתפתחויות הללו הובילו לצמיחה ניכרת של הסחר הבין-לאומי וחילופי התרבויות ברחבי העולם. ההתפתחות המסיבית של הטכנולוגיה הובילה גם להשלכות רבות בתחומים שונים כמו הוצאת אנשים רבים ברחבי העולם, בעיקר ממדינות עולם שלישי, ממעגל העוני, אך גם הגברת בזבוז משאבי הטבע העולמיים וזיהום הסביבה.
העשור אופיין גם בהתגברות המתיחות בין מדינות העולם המערבי למדינות רבות בעולם המוסלמי – מתיחות אשר הסלימה באופן ניכר בעקבות פיגועי 11 בספטמבר בראשית העשור. אירוע מרכזי זה הוביל לא רק לתחילתה של המלחמה העולמית בטרור אלא גם למלחמת עיראק ומלחמת אפגניסטן ולכך תהיה השפעה רבה על הגיאופליטיקה העולמית.
מבחינה כלכלית העשור הושפע באופן ניכר משני משברים כלכליים קשים: התפוצצות בועת הדוט-קום, שהחל בתחילת העשור והמשבר הכלכלי העולמי של 2007–2008. המשבר הראשון הוביל לפשיטות רגל נרחבות ולהפסדים מהותיים בשוקי המניות שהשפיעו בעיקר על מגזר הטכנולוגיה, והמשבר השני אשר התרחש בעקבות משבר הסאבפריים ב-2007 אשר גרם למיתון כלכלי חמור ברחבי העולם, והסתיים רק בתחילת העשור הבא.
בנוסף, העשור אופיין גם בהתרחבות של האיחוד האירופי, ובצמיחה הניכרת של הכלכלות במדינות סין, הודו וברזיל, אשר החלו לצבור בעקבות כך גם השפעה רבה יותר בזירה הבין-לאומית, ובעקבות כך החלו לקרוא תיגר על הדומיננטיות שהייתה למעצמות העולם המערבי בזירה הבין-לאומית.
במהלך העשור גדלה אוכלוסיית העולם מ-6.1 ל-6.9 מיליארד בני אדם. בסך הכול היו במהלך העשור כ-1.35 מיליארד לידות וכ-550 מיליון מקרי מוות ברחבי העולם.
הדור שנולד במהלך עשור זה (יחד עם ילידי סוף שנות התשעים והמחצית הראשונה של העשור השני של המאה ה-21) מכונה דור ה-Z.
אירועים עולמיים > מלחמות בין-לאומיות

פיגועי 11 בספטמבר הובילו למלחמת אפגניסטן, ולמלחמה בעיראק.
כחלק במלחמתה של ארצות הברית בטרור ובאל-קאעידה פרצה מלחמת אפגניסטן (2001–2014) שבה קואליציה בין-לאומית ובראשה ארצות הברית כובשת את אפגניסטן וממגרת את שלטון הטליבאן.
במסגרת מלחמת עיראק (2003–2011) קואליציה בין-לאומית ובראשה ארצות הברית ובריטניה כובשת את עיראק ומפילה את משטרו של סדאם חוסיין. עיקר הסיבה לפלישה חשש שעיראק מחזיקה בנשק להשמדה המונית. החשש התברר כמוטעה. במהלך המלחמה סדאם חוסיין נתפס, הועמד לדין, וב-30 בדצמבר 2006 הוא הוצא להורג בתלייה.
מלחמת לבנון השנייה – ישראל ניהלה מלחמה נגד ארגון החזבאללה בדרום לבנון בשנת 2006.
המלחמה בדרום אוסטיה בין רוסיה לבין גאורגיה.
החרפת המתיחות בין ישראל לבין הפלסטינים הובילה למבצע עופרת יצוקה (2008–2009).
המלחמה בסומליה (2006–2009) הובילה לכך שפיראטים סומליים החלו ללכוד ספינות משא אשר עברו מול חופי סומליה.
אירועים עולמיים > מלחמות אזרחים

המלחמה בצפון מערב פקיסטן (2004–היום) – סכסוך מזוין בין הכוחות המזוינים של פקיסטן לקבוצות מיליטנטים אסלאמיות (המורכבות מאנשי שבטים מקומיים, חברי ארגון הטליבאן, וחברי המוג'אהדין). העימות המזוין החל בשנת 2004 לאחר שהתגברו המתחים בעקבות כך שכוחות הצבא הפקיסטני החלו לחפש אחר חברי ארגון אל-קאעידה באזור ההררי וואזיריסטאן (Waziristan) שבפקיסטן והסלים בהמשך לכדי התקוממות מזוינת מצד אנשי השבטים המקומיים. בעקבות גל האלימות, למעלה מ-3,440,000 אזרחים נאלצו לעזוב את בתיהם ומעל ל-7,000 אזרחים נהרגו.
מרד החות'ים (18 ביוני 2004 – היום) – מלחמת אזרחים המתחוללת בצפון תימן אשר החלה ב-2004 כאשר חוסיין באדרדין אל-חות'י, מתנגד משטר ומנהיג הזיידים השיעים, פתח במרד נגד ממשלת תימן. מרבית הלחימה התרחשה במחוז סעדה, שבצפון-מערב המדינה, אולם היא התפשטה גם למחוזות השכנים חאג'ה, עמראן, אל-ג'וף ואף מחוז ג'אזאן, שבערב הסעודית. ממשלת תימן האשימה את איראן בהכוונת המרידה ובמימונה. אלפי מורדים ואזרחים נהרגו במסגרת העימות.
המלחמה בסומליה (2009–היום) – סכסוך מזוין בו מעורבים בעיקר כוחות של "הממשלה הפדרלית הזמנית" (Transitional Federal Government, בראשי תיבות TFG) בסיוע כוח אפריקאי בן 8,000 איש בשם "משימת האיחוד האפריקאי לסומליה" (African Union Mission to Somalia, בראשי תיבות AMISOM) אשר נלחמים על השליטה במדינה מול הקבוצה האסלאמיסטית אשר המובילה את לוחמת הגרילה, הידועה כ"תנועת ההתנגדות העממית בארץ של שתי ההגירות". גילויי האלימות במהלך הסכסוך הובילו לכך שאלפי תושבים במוגדישו, בירת המדינה, נאלצו לעזוב את בתיהם.
מלחמת האזרחים בקולומביה (1964–היום) – סכסוך מתמשך בין ממשלת קולומביה לבין מיליציות צבאיות למחצה, הנלחמים על הגדלת שטחי השפעתם במדינה.
הסכסוך בדארפור (2003–2009).
מלחמת האזרחים בסרי לנקה (1983–2009) הגיעה לסיומה לאחר שהממשלה הצליחה לכבוש את המעוזים האחרונים של כוחות המורדים.
ניסיון הפיכה בוונצואלה (2002).
ההפיכה בתאילנד (2006).
ההפיכה בהונדורס (2009).
אירועים עולמיים > פיגועי טרור

פיגועי הטרור הבולטים ביותר (שבוצעו נגד אוכלוסייה אזרחית) במהלך העשור כוללים את:
האינתיפאדה השנייה התבטאה באלפי פיגועים של ארגוני הטרור הפלסטיניים (לרבות פיגועי ירי, פיגועי דקירה וירי ארטילרי של רקטות ופצצות מרגמה), כ-160 מהם היו פיגועי התאבדות בישראל בהם נרצחו כאלף ישראלים.
פיגועי 11 בספטמבר בוושינגטון הבירה, ניו יורק ובפנסילבניה (קרוב ל-3,000 הרוגים)
הפיגוע בבאלי ב-2002 (202 הרוגים)
הפיגוע באיסטנבול ב-2003 (57 הרוגים)
פיגועי 11 במרץ 2004 במדריד (193 הרוגים)
הפיגועים בלונדון ב-7 ביולי 2005 אשר בוצעו על ידי ארגון אל-קאעידה (56 הרוגים)
הפיגוע בעמאן ב-9 בנובמבר 2005 (60 הרוגים)
מתקפת הטרור במומבאי בין ה-28 ל-29 בנובמבר 2008 (קרוב ל-166 הרוגים).
אירועים עולמיים > איומים גרעיניים

קוריאה הצפונית ביצעה בהצלחה שני ניסויים גרעיניים ב-2006 ו-2009.
ב-6 בספטמבר 2007 חיל האוויר הישראלי תוקף ומשמיד כור גרעיני לייצור פלוטוניום בסוריה, שהיה בשלבי בנייה, אשר נבנה בעזרתה של קוריאה הצפונית.
ב-30 בנובמבר 2009 ממשלת איראן הודיעה על כוונתה לבנות 10 כורי אורניום נוספים.
אירועים עולמיים > דה-קולוניזציה ועצמאות

מדינות שקיבלו עצמאות בעשור הראשון של המאה ה-21: מזרח טימור (2002), סרביה (2006) מונטנגרו (2006).
אירועים עולמיים > תופעות בין-לאומיות

הכרה בנישואים חד-מיניים: הולנד (2001), בלגיה (2003), ספרד (2005), קנדה (2005), דרום אפריקה (2006), שוודיה (2009), נורווגיה (2009)
זכות בחירה לנשים: בחריין (2002), עומאן (2003), כווית (2005), איחוד האמירויות הערביות (2006)
סכסוכים פנימיים ותמורות פוליטיות

פרוטוקול קיוטו נכנס לתוקף ב-16 בפברואר 2005
סכסוכים פנימיים ותמורות פוליטיות > אמריקה הצפונית

ויסנטה פוקס מטעם מפלגת הפעולה הלאומית (PAN) נבחר לנשיא מקסיקו ב-2000 ובכך חתם תקופת שלטון בת כ-70 שנה של המפלגה המהפכנית הממוסדת (PRI).
ג'ורג' ווקר בוש נבחר לנשיאות ארצות הברית ב-20 ינואר 2001.
ב-26 באוקטובר 2001 חתם נשיא ארצות הברית ג'ורג' בוש על חוק הפטריוט. החוק, אשר נחקק בתגובה לפיגועי 11 בספטמבר, צמצם את המגבלות שהוטלו על רשויות אכיפת החוק, בפעילות לאיסוף מודיעין בתחומי ארצות הברית; הרחיב את סמכויות מזכיר האוצר של ארצות הברית לווסת עסקאות פיננסיות, בפרט פעולות המתבצעות במעורבות גורמים ואנשים זרים; והרחיב את שיקול דעתן של רשויות ההגירה ואכיפת החוק לעצור ולגרש מהגרים החשודים בפעולות הקשורות לטרור. החוק גם הרחיב את ההגדרה של טרור בצורה שכללה גם טרור שמקורו בתוך ארצות הברית, וכך הגדיל את מגוון הפעולות לגביהן יכולות להיות מיושמות הסמכויות המוענקות לרשויות האכיפה בחוק.
בבחירות לנשיאות ארצות הברית ב-2008, בתוך המיתון העולמי הגדול, נבחר לנשיאות ברק אובמה, הנשיא האפרו-אמריקאי הראשון בתולדותיה של ארצות הברית, וכן הנשיא הראשון ממוצא מעורב.
סכסוכים פנימיים ותמורות פוליטיות > אמריקה הדרומית

אלווארו אוריבה נבחר לנשיא קולומביה ב-2002, והופך בכך למועמד העצמאי הראשון שהופך לנשיא מזה מאה וחמישים שנים. אוריבה נבחר מחדש בשנת 2006. בתקופת כהונתו בת שמונה השנים הכריז מלחמת חורמה על ארגון ה-FARC, שרצח את אביו וניסה להתנקש פעמים רבות בחייו, והצליח להחליש אותה בעזרת ארצות הברית באופן משמעותי ביותר, ולהזרים השקעות רבות למדינה, דברים שגרמו לו להיות אהוד מאוד בעיני הציבור הרחב.
בחירתו של הוגו צ'אבס בוונצואלה ב-1999 ייצגה את תחילת ההתחזקות של השמאל הפוליטי באמריקה הלטינית. בחירות אלה סימנו את תחילתו של מה שכונה הגאות הוורודה שאחריה יגיעו ניצוחם של לואיז אינסיו דה סילבה בברזיל, טאבארה ואסקס באורוגוואי, אבו מוראלס בבוליביה, מישל בצ'לט בצ'ילה, רפאל קוריאה באקוודור וכו'.
סכסוכים פנימיים ותמורות פוליטיות > אירופה

ב-5 באוקטובר 2000 מתקיימות ביוגוסלביה מחאות קשות כנגד הנשיא סלובודן מילושביץ', שמביאות להתפטרותו. ב-2001 הוא נעצר ומוסגר לבית הדין הפלילי הבין-לאומי ליוגוסלביה לשעבר בהאג, שם הוא מואשם בפשעי מלחמה.
ב-1 באפריל 2001 הולנד הופכת למדינה הראשונה בעולם בה נישואים חד מיניים זוכים להכרה מלאה.
האפיפיור יוחנן פאולוס השני נפטר ב-2 באפריל 2005. האפיפיור בנדיקטוס ה-16 נבחר לתפקיד ב-19 באפריל 2005.
ב-22 בנובמבר 2005 אנגלה מרקל הפכה לקנצלרית הראשונה בתולדות גרמניה. היא נבחרה ברוב של 397 מול 217 נציגים במליאה החדשה של הבונדסטאג, אולם 51 חברים בקואליציה הצביעו נגדה.
ניקולא סרקוזי נבחר לנשיא צרפת ב-2007, לאחר שז'אק שיראק כיהן בתפקיד במשך 12 שנים.
ב-27 ביוני 2007 החליף גורדון בראון את טוני בלייר בתפקיד ראש ממשלת בריטניה.
במרבית מדינות מערב אירופה מפלגות מהימין הפופוליסטי ימשיכו לגדול בכל העשור בעקבות התגברות האסלאמופוביה, עלייה מחודשת של לאומיות, התנגדות לגלובליזציה ולהגירה, ופרוטקציוניזם. עד סוף העשור יהיו למפלגות הימין הפופוליסטי (אם כי לעיתים רבות ישנם הבדלים משמעותיים בין מפלגות הימין הפופוליסטי) נוכחות בפרלמנטים של בלגיה, הולנד, דנמרק, נורווגיה, שוודיה, פינלנד, שווייץ, אוסטריה, איטליה ויוון.
קוסובו מכריזה עצמאות ב-17 בפברואר 2008 על אף התנגדותה של סרביה ומוקמת מדינה חדשה בשם קוסובו.
דמיטרי מדבדב מחליף את פוטין בתור נשיא רוסיה בשנת 2008.
סכסוכים פנימיים ותמורות פוליטיות > אפריקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
2000: ראש התנועה להשבת עשרת הדיברות של אלוהים באוגנדה רוצח כ-700 מחברי התנועה.
מלחמת האזרחים בסומליה הובילה לכך שמשנת 2005 ואילך פיראטים סומליים משתלטים על ספינות רבות, הן בקרבת חופי סומליה והן ברחבי האוקיינוס ההודי, על מנת לדרוש כופר בשביל לשחרר את הספינות ואת אנשי הצוות של הספינות.
מלחמת האזרחים בסומליה הובילה לכך שמשנת 2005 ואילך פיראטים סומליים משתלטים על ספינות רבות, הן בקרבת חופי סומליה והן ברחבי האוקיינוס ההודי, על מנת לדרוש כופר בשביל לשחרר את הספינות ואת אנשי הצוות של הספינות.
סכסוכים פנימיים ותמורות פוליטיות > אסיה > מזרח התיכון

ב-25 במאי 2000 ישראל נסוגה מאזור רצועת הביטחון בדרום לבנון – לאחר בחירתו של אהוד ברק לראש ממשלה ולאחר לחץ ציבורי גובר, ובכללן ארגון "4 אמהות" הוציאה ישראל את כוחות צה"ל מרצועת הביטחון, בפינוי חד-צדדי (ללא הסכם).
ב-10 ביוני 2000 מת נשיא סוריה חאפז אל-אסד. בנו בשאר אל-אסד יורש אותו.
ביולי 2000 התקיימה ועידת קמפ דייוויד בראשות נשיא ארצות הברית ביל קלינטון, ראש ממשלת ישראל אהוד ברק ויושב ראש הרשות הפלסטינית יאסר ערפאת. מטרת הוועידה השאפתנית הייתה השגת הסדר קבע סופי שיסיים את הסכסוך הישראלי-פלסטיני. במהלך המשא ומתן הסכים ברק לכונן את המדינה הפלסטינית על שטח של יותר מ-90% משטחי רצועת עזה ויהודה והשומרון, ואף לוותר על ריבונות ישראל בשכונות הערביות שבמזרח ירושלים. כמו כן הציע ברק לפלסטינים נאמנות דתית בהר הבית ו"מסדרון בטוח" מהשכונות הערביות אליו. השיחות עלו על שרטון. בישראל ובארצות הברית התגבשה ההנחה לפיה ערפאת הוא האשם בכישלון, לאור סירובו לבצע כל ויתור או להעלות הצעה נגדית להצעות שהעלו ברק וקלינטון.
ב-3 בנובמבר 2002 ניצחה בבחירות "מפלגת הצדק והפיתוח" האסלאמית (AKP) בראשות רג'פ טאיפ ארדואן. הניצחון היה על רקע המשבר החברתי, קריסת הכלכלה במדינה ופיטורי מיליוני עובדים במשק הטורקי. בעקבות הרשעתו בעבר של ארדואן בהסתה לשנאה דתית בית המשפט הטיל עליו בעבר איסור לכהן במשרה ציבורית. בשל כך ארדואן נאלץ בתחילה לבחור לעצמו מחליף זמני לראשות הממשלה עד לתום תקופת האיסור. הוא מינה את עבדוללה גול, סגנו במפלגה, לראש ממשלה זמני. בתום תקופת האיסור מונה לראשות הממשלה מטעם מפלגתו.
ב-13 בדצמבר 2003, במבצע "שחר אדום", נתפס סדאם חוסיין על ידי כוחות אמריקאים לאחר שנמצא במחבוא באדמה ליד חווה בעיר תיכרית.
ההחמרה בבריאותו של יאסר ערפאת במהלך נובמבר 2004 השיבה את עבאס אל מוקד הכוח השלטוני ברשות הפלסטינית. עם מותו של יאסר ערפאת בנובמבר 2004 התמנה מחמוד עבאס למחליפו בתפקיד יו"ר הוועד הפועל של אש"ף, קרי ראש הארגון. על תפקיד יו"ר הרשות הפלשתינאית התמודד בבחירות מיוחדות שנערכו ב-9 בינואר 2005 בצורה דמוקרטית למדי ובפיקוח בין-לאומי בראשות ג'ימי קרטר.
1 באוגוסט 2005 – פהד, מלך ערב הסעודית בשנים 1982 עד 2005, נפטר. אחיו-למחצה, יורש העצר עבדאללה, הומלך במקומו.
4 בינואר 2006 – ראש ממשלת ישראל, אריאל שרון, לוקה בשבץ מוחי חמור ושוקע בתרדמת. סמכויות ראש הממשלה מועברות לממלא מקומו, אהוד אולמרט
30 בדצמבר 2006 – שליט עיראק לשעבר סדאם חוסיין הוצא להורג.
בספטמבר 2008 אהוד אולמרט התפטר מתפקיד ראש הממשלה עקב חקירות פליליות נגדו. במרץ 2015 הורשע בפרשה זו בעבירות של מרמה, הפרת אמונים ובקבלת דבר במרמה בנסיבות מחמירות, ובהמשך נגזרו עליו 8 חודשי מאסר וקנס.
הבחירות לנשיאות איראן ותנועת המחאה 2009 – תוצאות הבחירות באיראן ב-2009 עוררו גל הפגנות נרחב ברחבי המדינה, שהחל בטענות לזיוף התוצאות, והמשיך להתקוממות עממית. רוב המפגינים היו צעירים מהערים הגדולות בעלי השקפות ליברליות. על פי הדיווחים הלא רשמיים יצאו לרחובות כשני מיליון מפגינים. במהלך ההפגנות סגרו שלטונות איראן אוניברסיטאות בטהראן, חסמו אתרי אינטרנט, חסמו טלפונים סלולריים ושליחת הודעות טקסט, ודיכאו באלימות רבה את כל ההפגנות על ידי כוחות חמושים של השלטון, אשר הרגו ופצעו מאות מפגינים, ועצרו אלפים אחרים ללא משפט.
סדאם חוסיין נלכד על ידי כוחות צבא ארצות הברית בתיכרית, 13 בדצמבר 2003.
מפגינים בטהראן במהלך תנועת המחאה סביב הבחירות לנשיאות איראן ב-2009
ועידת קמפ דייוויד (2000)